< VirtualBox

USB engedélyezése

Szerző: Sallai András

Copyright © 2017, Sallai András

Licenc: CC BY-SA 4.0

Web: https://szit.hu

Bevezetés

USB engedélyezése Virtualboxon.

A Virtualbox kiterjesztéscsomag telepítése

Állítsuk le a vendég operációs rendszert.

A VirtulBox alapértelmezetten az USB 1.x eszközt támogatja. A VirtualBox kiterjesztéssel lehetővé válik a USB 2.0 és az USB 3.0 eszközök használata, VirtualBox RDP és PXE boot Intel kártyákkal. Telepítened kell a VirtualBoxal egyező kiterjesztést.

Ellenőrizd melyik VirtualBox verzió van telepítve:

Súgó → VirtualBox névjegye

A Debian 9.1 verzión jelenleg 5.1.22 VirtualBox van telepítve. Keressük meg saját verziónkat itt:

http://download.virtualbox.org/virtualbox/

Az 5.1.22 esetén ez:

http://download.virtualbox.org/virtualbox/5.1.22/

Keressük meg a következő csomagot:

Oracle_VM_VirtualBox_Extension_Pack-5.1.22.vbox-extpack

Töltsük le.

Ha letöltöttük, akkor VirtualBoxban válasszuk a következő menüt:

Fájl → Beállítások…

Kiterjesztők

Jobboldalon van két ikon. A felsőn egy pici háromszög van. Ezt válasszuk.

Tallózzuk ki a csomagot

Telepítsük

OK

A vboxusers csoport

Vegyük fel azt a felhasználót a vboxusers csoportba, amivel használjuk a VirtualBoxot.

Ha felhasználó neve janos, akkor rendszergazdaként adjuk ki a következő parancsot:

# gpasswd -a janos vboxusers

Ellenőrzés:

# getent group vboxusers

Lépjünk ki a rendszerből, majd vissza.

USB 2.0 engedélyezése

Most engedélyeznünk kell az USB-t.

Az adott virtuális gépen válasszuk a következőt:

Konfigurálás → USB

USB 2.0 (EHCI) vezérlő

Adjuk hozzá jobboldalon a „+” ikonnal a kívánt USB eszközt

Egyes USB eszközök engedélyezése

VirtualBoxban:

Eszközök → USB →

Válasszuk ki a megfelelő eszközt